Document ID: 32007D0158

РЕШЕНИЕ НА КОМИСИЯТА
oт 7 март 2007 година
за изменение на решения 2003/804/ЕО и 2003/858/ЕО относно вноса на жива риба и мекотели, предназначени за консумация от човека, от трети страни, изброени в Регламент (ЕО) № 2076/2005
(нотифицирано под номер C(2007) 682)
(текст от значение за ЕИП)
(2007/158/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях (1), и по-специално член 19, параграф 1 от нея,
като има предвид, че:
(1)
Решение 2003/804/ЕО на Комисията от 14 ноември 2003 г. за определяне на ветеринарно-санитарните условия и изискванията за ветеринарно сертифициране при внос на мекотели, техни яйца и гамети за по-нататъшен растеж, подобряване, повторно полагане във вода или за консумация от човека (2) и Решение 2003/858/ЕО на Комисията от 21 ноември 2003 г. за определяне на ветеринарно-санитарните условия и изискванията за издаване на сертификати при внос на жива риба, хайвер и гамети, предназначени за развъждане в обекти, и изкуствено отгледана жива риба, както и продукти от нея, предназначени за консумация от човека (3) се отнасят до трети страни от списъка, утвърден с Решение 2006/766/ЕО на Комисията от 6 ноември 2006 г. за съставянето на списък от трети страни и територии, от които вносът на двучерупчести мекотели, бодлокожи, мантийни, морски коремоноги и рибни продукти е разрешен (4), що се отнася до разрешителни за внос в Общността на живи мекотели и рибни продукти, предназначени за консумация от човека.
(2)
Съгласно Регламент (ЕО) № 2076/2005 на Комисията от 5 декември 2005 г. за определяне на преходни разпоредби за прилагането на регламенти (ЕО) № 853/2004, (ЕО) № 854/2004 и (ЕО) № 882/2004 на Европейския парламент и на Съвета и за изменение на регламенти (ЕО) № 853/2004 и (ЕО) № 854/2004 (5) държавите-членки имат правото, що се отнася до въпроси на общественото здраве, по време на преходен период, изтичащ на 31 декември 2009 г., и при определени условия да разрешават вноса на двучерупчести мекотели и рибни продукти от държавите, съответно изредени в приложение І и приложение ІІ към посочения регламент. Вносът от тези държави може да се предлага единствено на вътрешния пазар на държавата-членка, която го е осъществила, или на пазарите на държави-членки, допускащи същия внос.
(3)
В решения 2003/804/ЕО и 2003/858/ЕО следва да се разреши и внос от държавите от списъците, утвърдени с Регламент (ЕО) № 2076/2005.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Изменения в Решение 2003/804/ЕО
В Решение 2003/804/EО, член 4, параграф 1 буква а) се заменя със следния текст:
„а)
Третата страна доставчик е включена или в списъка, утвърден с Решение 2006/766/ЕО на Комисията (6), или, в рамките на преходния период, упоменат в Регламент (ЕО) № 2076/2005 на Комисията (7), в списъка, утвърден с посочения регламент;
Член 2
Изменения в Решение 2003/858/ЕО
В Решение 2003/858/EО, член 5, параграф 1 буква а) се заменя със следния текст:
„а)
Третата страна доставчик е включена или в списъка, утвърден с Решение 2006/766/ЕО на Комисията (8), или, в рамките на преходния период, упоменат в Регламент (ЕО) № 2076/2005 на Комисията (9), в списъка, утвърден с посочения регламент;
Член 3
Адресати на настоящото решение са държавите-членки.
Съставено в Брюксел на 7 март 2007 година.

Labels: 3
5
6